Marvin Hamlisch

Marvin Frederick HAMLISCH (naskiĝis la 2-an de junio 1944 en Novjorko, Novjorkio; mortis la 6-an de aŭgusto 2012 en Los-Anĝeleso, Kalifornio) estis usona komponisto. Li estas konsiderata unu el la plej sukcesaj muzikaj kaj filmaj komponistoj de la 20-a jarcento. Li estas unu el la malmultaj artistoj, kiuj gajnis premiojn Emmy, Grammy, Oskaro kaj Tony. Li kaj komponisto Richard Rodgers estas la solaj homoj, kiuj gajnis tiujn premiojn kaj Premion Pulitzer (PEGOT). 

Liaj verkoj estis uzitaj en filmo kaj teatro de la 1960-aj jaroj ĝis la frua 21-a jarcento. Li komencis sian karieron en 1964 kiel pianisto en la muzikalo Funny Girl, kun Barbra Streisand kiel ĉefrolulo. En la 1990-aj jaroj, li estis la muzika direktoro kaj aranĝisto por ŝia koncertturneo, kaj poste ankaŭ direktis plurajn poporkestrojn. 

Hamlisch, kiu devenis de juda familio de viena origino, lernis ludi la pianon en frua aĝo kaj estis konsiderata mirinfano. Kiel adoleskanto, li donis koncertojn ĉe la Urbodomo. Li poste studis ĉe la Juilliard Lernejo. Post kiam Sam Spiegel aŭdis lin ludi la pianon ĉe festo, li komisiis lin komponi sian unuan filmmuzikon (por The Swimmer, 1966). Li poste translokiĝis al Los-Anĝeleso por esti pli proksime al la studioj. Liaj adaptoj de la ragtimaj komponaĵoj de Scott Joplin, kiujn li verkis por la filmo The Sting el 1973, atingis vastan rekonon."Marvin Hamlisch biography". Turner Classic Movies. Retrieved April 2, 2009.

Inter aliaj, li komponis la muzikon por A Chorus Line, gajninto de la Pulitzer-premio kaj naŭ Tony-premioj, kiu havis pli ol 6 000 prezentojn sur Broadway inter 1975 ĝis 1990 kaj estis, ĝis 2011, la plej longdaŭre prezentita muzikalo en la historio.Cerasaro, Pat (July 22, 2010). "InDepth Interview Marvin Hamlisch". BroadwayWorld.

 Referencoj 

 Eksteraj ligiloj 



 Marvin Hamlisch: What He Did For Love — plena video de biografia filmo hce PBS.org
 PBS article
 Marvin Hamlisch and the Pittsburgh Pops 
 www.marvinhamlisch.us — Official site
 Marvin Hamlisch intervjuo en BBC Radio 4 Desert Island Discs, la 9-a de decembro 1983

Kategorio:Tony-premiitoj
Kategorio:Grammy-laŭreatoj
Kategorio:Usonaj komponistoj de televida muziko
Kategorio:Usonaj komponistoj de filmomuziko
Kategorio:Usonaj dirigentoj